CELEX: 31981R1843
Language: el
Date: 1981-07-03 00:00:00
Title: Κανονισμός (ΕΟΚ) αριθ. 1843/81 τής Επιτροπής τής 3ης Ιουλίου 1981 περί παρεκκλίσεως εκ τού κανονισμού (ΕΟΚ) αριθ. 2835/77 «περί τών λεπτομερειών ενισχύσεως γιά τό σκληρό σίτο όσον αφορά τή χορήγηση ενισχύσεως στήν Ιταλία γιά τήν περίοδο 1981/82»

Avis juridique important

|

31981R1843

Κανονισμός (ΕΟΚ) αριθ. 1843/81 τής Επιτροπής τής 3ης Ιουλίου 1981 περί παρεκκλίσεως εκ τού κανονισμού (ΕΟΚ) αριθ. 2835/77 «περί τών λεπτομερειών ενισχύσεως γιά τό σκληρό σίτο όσον αφορά τή χορήγηση ενισχύσεως στήν Ιταλία γιά τήν περίοδο 1981/82»  

Επίσημη Εφημερίδα αριθ. L 183 της 04/07/1981 σ. 0014

***** ΚΑΝΟΝΙΣΜΟΣ (ΕΟΚ) αριθ. 1843/81 ΤΗΣ ΕΠΙΤΡΟΠΗΣ  της 3ης Ιουλίου 1981  περί παρεκκλίσεως εκ του κανονισμού (ΕΟΚ) αριθ. 2835/77 «περί των λεπτομερειών ενισχύσεως για το σκληρό σίτο όσον αφορά τη χορήγηση ενισχύσεως στην Ιταλία για την περίοδο 1981/82»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1784/81 (2), και ιδίως το άρθρο 10 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2835/77 της Επιτροπής (3) ορίζει στο άρθρο 4 παράγραφος 1 ότι η αίτηση ενισχύσεως πρέπει να υποβάλλεται στον αρμόδιο οργανισμό του ενδιαφερόμενου Κράτους μέλους το αργότερο μέχρι τις 30 Απριλίου εκάστου έτους· ότι λόγω σοβαρών διαταραχών συνεπεία των σεισμών στη Νότιο Ιταλία τον Νοέμβριο του 1980, πρέπει να προβλεφθεί ότι στις διοικητικές περιοχές της Basilicate, και της Campania, καθώς και στην επαρχία της Foggia της περιοχής Puglia, η προθεσμία αυτή για την υποβολή των αιτήσεων πρέπει να παραταθεί μέχρι τις 30 Ιουνίου 1981, για την περίοδο εμπορίας 1981/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 2835/77, στην Ιταλία, στις διοικητικές περιοχές της Basilicate και της Campania καθώς και στην επαρχία Foggia (διοικητική περιοχή Puglia) η αίτηση ενισχύσεως που αναφέρεται στο άρθρο 3 του εν λόγω κανονισμού πρέπει να υποβάλλεται στον αρμόδιο οργανισμό το αργότερο στις 30 Ιουνίου 1981 για την περίοδο εμπορίας 1981/82.  Άρθρο 2  Το ενδιαφερόμενο Κράτος μέλος λαμβάνει όλα τα αναγκαία μέτρα για την άσκηση του ελέγχου που προβλέπεται στο άρθρο 5 των κανονισμών (ΕΟΚ) αριθ. 3103/76 και (ΕΟΚ) αριθ. 2835/77.  Άρθρο 3  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 177 της 1. 7. 1981, σ. 1.  (3) ΕΕ αριθ. L 327 της 20. 12. 1977, σ. 9.